02/02/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022 / 5420. Aprobación das bases da convocatoria das bolsas para deportistas da provincia para o ano 2022

Por Resolución do presidente da Deputación núm.5420, do 31 de xaneiro de 2022, aprobáronse as Bases reguladoras da convocatoria das bolsas para deportistas da provincia para o ano 2022, que se transcriben deseguido: BASES REGULADORAS DA CONVOCATORIA DAS BOLSAS PARA DEPORTISTAS DA PROVINCIA PARA O ANO 2022 1.–Liñas xerais.1.1.–Obxecto. A Deputación Provincial, no seu labor de promoción e difusión do deporte é consciente das dificultades que teñen moitos deportistas con talento para progresar naqueles deportes que teñan un carácter individual, pertencentes a algunha das disciplinas olímpicas, realiza a presente convocatoria de bolsas co obxecto de apoiar a práctica e o rendemento deportivo, tanto en relación ao perfeccionamento técnico e obtención de maior rendemento nas respectivas especialidades deportivas, como posibilitar a súa participación en eventos deportivos, facilitándolles ás persoas deportistas da provincia o acceso a unha preparación integral axeitada. Establécense tres grupos: Grupo A.–Concederanse 15 bolsas de 3.500,00 € cada unha delas. Grupo B.–Concederanse 15 bolsas de 3.500,00 € cada unha delas. Grupo C.–Concederanse 15 bolsas de 3.500,00 € cada unha delas. Exclúense da presente convocatoria os cursos dirixidos á obtención de títulos académicos ou deportivos. Exclúense da presente convocatoria os deportes non incluídos no programa oficial dos Xogos Olímpicos/Paralímpicos de París. Estas bolsas serán compatibles con outras axudas públicas ou privadas para a mesma finalidade, que lle deberán ser comunicadas á Deputación.1.2.–Tramitación. As bolsas desta convocatoria tramitaranse de xeito telemático a través da plataforma SUBTEL. A tramitación telemática aplicarase a todas as fases do procedemento: solicitude, concesión, pago, alegacións e recursos; incluíndo en cada unha delas, as notificacións e as comunicacións, os requirimentos de información e documentación, e os envíos de documentación que sexan necesarios para tramitar os expedientes. Conforme co disposto no artigo 40 da Lei 39/2015, do 1 de outubro, do procedemento administrativo común das administracións públicas, notificaránselles ás persoas interesadas as resolucións e actos administrativos que afecten os seus dereitos e intereses. As resolucións das persoas admitidas e excluídas e a da concesión provisional e definitiva das bolsas, por tratarse de actos integrantes dun procedemento de concorrencia competitiva e, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, notificarase mediante publicación na páxina web da Deputación, e producirá os mesmos efectos que a notificación individualizada.2.–Solicitantes.2.1.–Requisitos das persoas solicitantes. Poderán participar nesta convocatoria os/as deportistas residentes na provincia da Coruña que reúnan os seguintes requisitos: 2.1.1.–Practicar algún deporte, en calquera das súas modalidades, incluído no programa oficial dos Xogos Olímpicos/Paralímpicos de París (https://www.paris2024.org/en/the-paris-2024-olympic-sports-programme) que teña carácter individual. Ten a consideración de deporte de “carácter individual” todo aquel deporte que, segundo a súa regulamentación, é practicado por un ou por dous deportistas como máximo.2.1.2.–Idade das e dos deportistas. Grupo A.–12-17 anos; persoas deportistas nacidas a partir do 1 de xaneiro de 2005 (incluído). Grupo B.–18-23 anos; persoas deportistas nacidas a partir do 1 de xaneiro de 1999 (incluído). Grupo C.–24-30 anos; persoas deportistas nacidas a partir do 1 de xaneiro 1992 (incluído). Só se poderá solicitar bolsa por unha única modalidade deportiva.2.1.3.–Acreditar a residencia en calquera concello da provincia da Coruña, cunha antigüidade ininterrompida, de dous anos, na data da publicación destas bases reguladoras no BOP. A residencia acreditarase mediante a presentación do correspondente certificado ou volante de empadroamento. A data da expedición do certificado ou volante será posterior á da publicación das bases reguladoras no BOP.2.1.4.–Dispoñer de licenza deportiva vixente na data de publicación no BOP das bases da convocatoria.2.1.5.–Acreditar nivel deportivo na modalidade practicada e ter proxección nas previsións de futuro.2.1.6.–Non estar cumprindo sanción firme por infracción disciplinaria ou administrativa en materia deportiva, cualificada como grave ou moi grave.2.1.7.–A presentación da solicitude leva implícita a autorización para o tratamento necesario dos datos dos solicitantes e da súa publicación na citada páxina web.2.2.–Obrigas das persoas solicitantes. Tendo en conta que a tramitación será telemática: A persoa que presenta a solicitude da bolsa deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a ese enderezo. Excepcionalmente e de forma xustificada, poderase modificar o enderezo inicial coa obriga de notificar a dita circunstancia á Deputación. Deberán dispoñer de certificado dixital:  A persoa que solicite a bolsa, ou  A persoa que a represente perante a Deputación (se é distinta da que solicita a bolsa) Para o caso de menores de idade (grupo A) a persoa solicitante será sempre o menor, e o representante (persoa que obrigatoriamente presenta a solicitude e a documentación) será o pai, nai ou titor legal do menor, que, ademais, se responsabilizará de todas as obrigas derivadas de que o seu fillo/a sexa titular/beneficiario da bolsa.3.–Solicitude.3.1. Prazo e presentación de solicitudes. As solicitudes presentaranse de xeito telemático, a través da plataforma SUBTEL, na páxina web da Deputación da Coruña: www.dacoruna. gal. A presentación telemática producirá plenos efectos xurídicos, sempre que a solicitude sexa presentada dentro do prazo establecido. Os prazos de presentación de solicitudes determinarase no anuncio de publicación da convocatoria deste programa no BOP da Coruña a través da Base de Datos Nacional de Subvencións.3.2. Documentación da solicitude. A solicitude terá que vir acompañada da seguinte documentación e terá que vir asinada do seguinte xeito:  No caso das declaracións, compromisos e outra documentación, pola persoa que solicite a bolsa, ou pola persoa que a represente perante a Deputación.3.2.1.–Documento nacional de identidade ou documento que regulamentariamente o substitúa.3.2.2.–Certificado ou volante de estar empadroado en calquera municipio da provincia no que deberá constar, de forma expresa, a data do seu empadroamento, co fin de verificar o requisito da base 2.1.3. (antigüidade ininterrompida de dous anos na data da publicación destas bases reguladoras no BOP). A data de expedición do certificado ou volante será posterior á da publicación das bases reguladoras no BOP.3.2.3.–Declaración de ter a licenza vixente, coa federación deportiva correspondente.3.2.4.–Historial deportivo. Historial deportivo obtido durante o ano 2021, no que haberán de constar as participacións e os resultados obtidos en competicións autonómicas, nacionais ou internacionais, con especificación de datas, lugar e nivel de competición. Este historial terá que vir certificado pola secretaría da federación deportiva correspondente, co visto e prace da presidencia e asinado por ambas persoas, en documento orixinal e segundo o modelo/patrón que figura na solicitude telemática da bolsa. É imprescindible a presentación neste modelo/patrón que terá que vir obrigatoriamente certificado pola federación correspondente. Será causa de exclusión automática a falta de presentación do historial deportivo no modelo facilitado pola Deputación na solicitude da bolsa. As competicións non organizadas polas federacións deportivas deberán ser recoñecidas expresamente pola federación galega ou nacional correspondente, a través de certificación orixinal.3.2.5.–Proxecto deportivo da tempada actual e progresión de resultados. O proxecto deportivo terá que presentarse segundo o modelo/patrón que figura na solicitude telemática da bolsa. É imprescindible a presentación neste modelo/patrón. Será causa de exclusión automática a falta de presentación do historial deportivo no modelo facilitado pola Deputación na solicitude da bolsa.3.2.6.–Declaración responsable doutras axudas solicitadas ou percibidas para o mesmo fin, na anualidade 2022.3.2.7.–Autorización para que a Deputación solicite as certificacións que deban emitir a Axencia Tributaria e a Seguridade Social.3.2.8.–Declaración do titor/a legal, no caso de solicitude de bolsas do grupo A, de que se responsabiliza de todas as obrigas derivadas de que o seu fillo/a sexa titular/beneficiario dunha subvención pública.3.2.9.–Certificación de datos bancarios segundo o modelo oficial da Deputación Provincial. No caso de que a persoa solicitante da bolsa xa achegase este documento, e non sufrise variación, non será necesaria a súa achega. Deberá presentarse, de ser o caso, no momento do pagamento da bolsa.3.2.10.–Documentación de presentación opcional/non esixida obrigatoriamente. Certificación (expedida pola secretaría do club, co visto e prace da presidencia, e asinado por ambas persoas) da pertenza da persoa deportista a un club da provincia da Coruña, cunha antigüidade mínima ininterrompida, polo menos, dende o 1 de xaneiro do 2020. A data desta certificación será posterior á da publicación das bases da convocatoria no BOP. Poderá ser valorado polo tribunal, para dirimir o empate en caso de igualdade de puntuación. No caso de que a documentación sexa incorrecta ou insuficiente, darase un prazo de 10 días hábiles, contados dende o día seguinte ao da data de aceptación desta notificación, para a súa emenda. Pasado o dito prazo sen que a persoa solicitante da bolsa atenda o requirimento, entenderase que desiste da súa petición, de conformidade co disposto no art.68 da Lei 39/2015, do 1 de outubro, do procedemento administrativo común das administración públicas. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos obrigatorios esixidos, non se cubran os campos requiridos como obrigatorios ou cando conteñan incongruencias ou omisións que impidan o seu tratamento.4.–Resolución de admitidos e excluídos. A Deputación publicará na súa páxina web a resolución provisional de persoas admitidas e excluídas, xa que coa presentación da solicitude se autoriza para o tratamento necesario dos datos das persoas solicitantes e para a súa publicación na citada páxina web. No prazo de 10 días hábiles, contados desde o día seguinte ao da data da publicación da resolución de persoas admitidas e excluídas, as persoas interesadas poderán formular reclamacións por erros nas causas de exclusión das solicitudes non admitidas. Transcorrido este prazo sen que as persoas interesadas formulen reclamacións, considerarase que desisten da súa petición nos termos do artigo 68 da Lei 39/2015 do 1 de outubro. Tamén será causa de desistencia da solicitude, non axustarse aos termos da convocatoria, ou o incumprimento dos requisitos establecidos nela. No caso de que non se formulen alegacións, a resolución provisional considerase definitiva. No caso de que se formulen reclamacións, deberanse resolver expresamente na resolución definitiva de admitidos e excluidos.5.–Composición do tribunal. O tribunal que outorgará as bolsas estará conformado pola deputada de Deportes da Deputación da Coruña ou persoa en quen delegue, e 3 persoas de recoñecido prestixio no mundo do deporte. As funcións de secretaría exerceraas a secretaria da Corporación, ou a funcionaria ou funcionario en quen delegue. Para o nomeamento do xurado respectarase a presenza equilibrada de mulleres e homes, en cumprimento do disposto no capítulo I, artigo 5.2d) do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, do 1 de outubro, de réxime xurídico do sector público. A composición dos tribunais publicarase na páxina web da Deputación, con anterioridade á súa reunión, co fin de que poidan interpor, no seu caso, os recursos legais pertinentes. Para os efectos da validez da constitución dos tribunais aplicarase o disposto no art.17 da Lei 40/2015, do 1 de outubro, de réxime xurídico do sector público, e será necesaria a asistencia da maioría simple dos seus membros. As deliberacións serán secretas e delas será redactada a acta correspondente.6.–Valoración das solicitudes, concesión das bolsas e notificación.6.1.–As solicitudes valoraranse segundo os criterios seguintes: 6.1.1.–Historial deportivo.–Asignaráselle á persoa deportista a puntuación correspondente ao resultado do maior nivel que obtivera no ano 2021, obtida en campionato oficial, ou campionato recoñecido pola federación deportiva correspondente. Nivel 1: ata 30 puntos. Estará integrado polas persoas que cumpren algún dos requisitos seguintes:  Clasificación en Campionatos do Mundo absolutos, ata o rango 10.  Clasificación en Campionatos de Europa absolutos, ata o rango 8. Nivel 2: ata 20 puntos. Estará integrado polas persoas que cumpren algún dos requisitos seguintes:  Clasificación en Campionatos do Mundo absolutos, entre o rango 11 ata o 18 inclusive.  Clasificación nos Campionatos de Europa absolutos, entre o rango 9 ata o 12 inclusive. Nivel 3: ata 16 puntos. Estará integrado polas persoas que cumpren algún dos requisitos seguintes:  Clasificación entre os 6 primeiros, nos Campionatos do Mundo, ou Europa, en categorías inferiores a sénior na modalidade deportiva individual. Nivel 4: ata 12 puntos. Estará integrado polas persoas que cumpren algún dos requisitos seguintes:  Clasificación entre os 6 primeiros no Campionato de España individual absoluto  Clasificación entre os 6 primeiros no Campionato de España individual en categorías inferiores Nivel 5: ata 7 puntos. Estará integrado polas persoas que cumpren algún dos requisitos seguintes:  Ser internacional na súa categoría de idade ou superiores. Nivel 6: ata 5 puntos. Estará integrado polas persoas que cumpren algún dos requisitos seguintes:  Medallista en Campionatos autonómicos.6.1.2.–Proxecto deportivo da tempada actual e progresión de resultados. Valorarase o grao de interese do proxecto presentado, a proxección de futuro do deportista e a súa progresión de resultados ao longo dos últimos dous anos: ata 10 puntos Outros méritos. –En caso de igualdade de puntuación, o tribunal valorará outros méritos para dirimir o empate. Poderá terse en conta calquera outro mérito acreditado no historial deportivo subministrado pola persoa solicitante, non valorado segundo o disposto no apartado 6.1.1 anterior; ou a pertenza da persoa deportista a un club da provincia da Coruña, cunha antigüidade mínima ininterrompida, polo menos, dende o 1 de xaneiro do 2020; ou a data da presentación da solicitude (dándolle preferencia neste caso ás solicitudes presentadas en primeiro lugar); ou calquera outra que dispoñan os integrantes do tribunal cualificador, de entre os méritos deportivos subministrados polas persoas solicitantes. Para a valoración destes méritos o tribunal, na súa primeira reunión o tribunal establecerá os subcriterios de valoración que consideren adecuados de conformidade cos criterios e puntuacións previstos na base 6.1. O tribunal formulará a súa proposta de selección das persoas bolseiras, daqueles solicitantes que acaden nivel deportivo conforme o apartado 6.1.1. das presentes bases, que será motivada segundo as bases da convocatoria. As súas actuacións serán secretas.6.2.–O tribunal poderá declarar desertas as bolsas en calquera dos grupos que son obxecto da convocatoria, cando os solicitantes non acaden o nivel deportivo esixido na modalidade/especialidade practicada conforme o apartado 6.1.1. das presentes bases. As bolsas desertas poderanse asignar ao grupo onde houbese maior número de solicitudes admitidas.6.3.–O tribunal poderá propoñer as persoas suplentes que considere oportuno, establecendo unha orde de prioridade. Estas persoas suplentes accederán ás bolsas unicamente no caso de existir algunha renuncia ou revogación por incumprimento das bases por parte dos titulares.6.4.–O órgano competente para aprobar a resolución de concesión é o presidente da Deputación. A Presidencia da Deputación ditará resolución de concesión provisional que lles será notificada ás persoas interesadas na forma establecida na convocatoria, concedéndose un prazo de 10 días hábiles no que poderán desistir da solicitude ou presentar alegacións. No caso de non formular desistencia expresa ou alegacións, a bolsa considerarase aceptada tacitamente e a resolución provisional considerase definitiva. No caso de que existisen alegacións por parte das/os interesadas/os, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor da persoa bolseira proposta fronte á Deputación mentres esta non lle notifique a resolución definitiva de concesión. A resolución da convocatoria darase a coñecer mediante a publicación na páxina web www.dacoruna. gal, e producirá os efectos de notificación ás persoas interesadas, polo que a presentación da solicitude leva implícita a autorización para o tratamento necesario dos datos dos solicitantes e para a súa publicación na citada páxina web.6.5.–Contra a resolución definitiva poderán ser interpostos, con carácter potestativo, os seguintes recursos: Recurso de reposición, perante o presidente da Deputación Provincial, no prazo dun mes. Recurso contencioso administrativo, perante a xurisdición contencioso administrativa, no prazo de dous meses. Ambos os dous prazos contaranse dende o día seguinte ao da notificación da resolución da convocatoria. A presentación dos recursos sinalados non poderá facerse con carácter simultáneo.7.–Pagamento. É condicionante para o aboamento da bolsa a participación en, polo menos, na metade dos campionatos nos que ten previsto participar no ano 2022, sinalados no proxecto deportivo presentado, e o cumprimento da obriga de non estar a cumprir sanción firme por infracción disciplinaria ou administrativa en materia deportiva, cualificada como grave ou moi grave. Se o número de campionatos nos que ten previsto participar é impar, deberá acreditar a participación no número de campionatos superior enteiro á metade dos previstos. De non acreditar a participación de, polo menos, na metade dos campionatos durante o ano 2022, ou de estar a cumprir sanción firme por infracción disciplinaria ou administrativa en materia deportiva, cualificada como grave ou moi grave, perderá o dereito ao cobramento da bolsa, e deberá reintegrar o importe do anticipo percibido, xunto cos xuros de mora correspondentes, de acordo co procedemento establecido. Para o pago das bolsas, as persoas adxudicatarias destas deberán estar ao corrente nas súas obrigas tributarias. Neste senso, o solicitante da bolsa autoriza á Deputación, no momento da presentación da súa solicitude, para que poida obter as certificacións acreditativas de que está ao corrente nas súas obrigas tributarias, coa Seguridade Social e coa Deputación Provincial da Coruña. Os pagos realizaranse por transferencia bancaria. Para estes efectos o beneficiario da bolsa deberá achegar a certificación de datos bancarios segundo o modelo oficial da Deputación Provincial. Este modelo atópase no enderezo: https://www.dacoruna. gal/files/3316/3955/7053/MODELO_DESIGNACION_CUENTA_BANCARIA_GALEGO. pdf A bolsa aboarase nun único prazo ou en dous prazos, no caso de que a persoa beneficiaria solicite o pago anticipado do primeiro pago da bolsa. Pago nun único prazo Aboarase o 100% da bolsa (3.500,00 €) coa retención que corresponda en concepto de IRPF, despois de finalizar a súa tempada deportiva, e da presentación telemática da seguinte documentación xustificativa: Certificación da federación deportiva correspondente acreditativa dos resultados deportivos obtidos no ano 2022 e de que o bolseiro non está a cumprir sanción firme por infracción disciplinaria ou administrativa en materia deportiva, cualificada como grave ou moi grave. Informe do club ao que pertence a persoa deportista no que conste a traxectoria deportiva, as actividades desenvolvidas pola persoa deportista durante o ano 2022, así como o aproveitamento da bolsa concedida, que deberá constar de forma expresa no informe. A documentación xustificativa para o aboamento nun único prazo, deberá presentarse de xeito telemático. Para presentar esta documentación ten que entrar na plataforma de tramitación electrónica da Deputación da Coruña SUBTeL, coa súa clave de usuario e contrasinal e realizar o trámite mediante a acción “Xustificación”. O prazo para a súa presentación rematará o 31 de marzo de 2023, ás 14.00 horas. Pago en dous prazos O bolseiro poderá solicitar, logo da publicación da concesión definitiva das bolsas, o pago anticipado do primeiro prazo da bolsa. Neste caso, a bolsa aboarase do seguinte xeito, coa retención que corresponda en concepto de IRPF: * 40% logo da presentación da seguinte documentación: – Escrito solicitando o anticipo da bolsa. – Certificación de datos bancarios. (No caso de que a persoa solicitante da bolsa xa achegase este documento, e non sufrise variación, non será necesaria a súa achega ). Esta documentación deberá presentarse de xeito telemático. Para presentar esta documentación ten que entrar na plataforma de tramitación electrónica da Deputación da Coruña SUBTeL, coa súa clave de usuario e contrasinal e realizar o trámite mediante a acción “Doc. Adicional”. * 60% restante, logo de presentar a seguinte documentación: Certificación da federación deportiva correspondente acreditativa dos resultados deportivos obtidos no ano 2022 e de que o bolseiro non está a cumprir sanción firme por infracción disciplinaria ou administrativa en materia deportiva, cualificada como grave ou moi grave. Informe do club ao que pertence a persoa deportista no que conste a traxectoria deportiva, as actividades desenvolvidas pola persoa deportista durante o ano 2022, así como o aproveitamento da bolsa concedida, que deberá constar de forma expresa no informe. A documentación xustificativa para o aboamento do segundo prazo deberá presentarse de xeito telemático. Para presentar esta documentación ten que entrar na plataforma de tramitación electrónica da Deputación da Coruña SUBTeL, coa súa clave de usuario e contrasinal e realizar o trámite mediante a acción “Xustificación”. O prazo para a súa presentación rematará o 31 de marzo de 2023, ás 14.00 horas.8.–Incumprimentos e sancións. Unha vez transcorrido o prazo de xustificación sinalado nestas bases sen que a persoa bolseira presentase a documentación xustificativa, a unidade xestora requirirá para que a presente no prazo improrrogable de 15 días desde a notificación. A falta de presentación da documentación neste prazo suporá a perda ao dereito de cobro da bolsa outorgada, e ao procedemento de reintegro do primeiro prazo percibido, sen prexuízo das responsabilidades dispostas na Lei xeral de subvencións. A presentación da documentación neste prazo excepcional non eximirá a persoa bolseira da sanción que lle corresponda, por presentación extemporánea da xustificación, segundo a seguinte gradación:  Ata un mes de atraso: 75 €.  Entre un e tres meses de atraso: 300 €.  Máis de tres meses de atraso: 600 €. De conformidade coa habilitación legal conferida polo artigo 85.3 da Lei 39/2015, de procedemento administrativo común das administracións públicas, aplicaranse as seguintes reducións ao importe da sanción que resulte da aplicación das normas de baremación e graduación contidas no parágrafo anterior: a) No caso de que, iniciado o expediente sancionador, a persoa infractora achega un escrito no que recoñece a súa responsabilidade e acepta a sanción que se lle puidera impor, o importe desta será reducido nun 60 por cento. b) No caso de pagamento voluntario da persoa infractora con anterioridade a que se dite a resolución, aplicarase unha redución do 30 por cento. Estas dúas reducións serán acumulables entre si, de xeito que o recoñecemento da responsabilidade e pagamento voluntario antes de que se dite a resolución correspondente, implicará unha redución do 90 por cento da sanción que correspondería. En todo caso, a súa efectividade estará condicionada á desistencia ou renuncia de calquera acción ou recurso en vía administrativa contra a sanción. A sanción será descontada do importe da achega provincial que se vai percibir.9.–Obrigas das persoas bolseiras. Participar en, polo menos, na metade dos campionatos nos que ten previsto participar no ano 2022, sinalados no proxecto deportivo presentado. Non estar a cumprir sanción firme por infracción disciplinaria ou administrativa en materia deportiva, cualificada como grave ou moi grave. Acudir ás probas ou encontros deportivos aos que se lle convoque. Colaborar e prestar a súa imaxe cando sexa requirido pola Deputación da Coruña, para aqueles programas ou actividades que organice a Deputación, e asistir aos actos da Deputación, cando solicite a súa presenza (actos protocolarios, charlas, galas, etc.). Facer constar a colaboración da Deputación en calquera acto de difusión do seu proxecto ou actividade (medios electrónicos, webs, foros, redes sociais, medios audiovisuais, mencionen medios de comunicación). Comunicar calquera variación ou modificación que se produza durante a tramitación do procedemento do cumprimento e efectividade das condicións determinantes da concesión da bolsa. Comunicar a renuncia á bolsa no caso de que se produza unha causa determinante desta renuncia O incumprimento das condicións recollidas nas presentes bases, así como a renuncia á bolsa, terá como efecto a obrigatoriedade, de ser o caso, de devolución da cantidade percibida, á que se lle engadirán os correspondentes xuros de mora. Base 10.–Publicidade das bolsas concedidas. A Deputación Provincial da Coruña publicará as bolsas concedidas na Base de Datos Nacional de Subvenciones. Base 11.–Protección de datos persoais. Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude (https://www.dacoruna. gal/documentacion/impresos-oficiais) Disposición adicional primeira En ningún caso a presente convocatoria xerará dereito a favor das entidades solicitantes mentres non se dean as condicións orzamentarias, procedementais e xurídicas de aplicación. Disposición adicional segunda A participación na convocatoria supón a aceptación destas bases reguladoras. Disposición final Para os casos non establecidos nas presentes bases, será de aplicación a Lei 38/2003 xeral de subvencións, o seu regulamento aprobado por R. D. 887/2006, a Lei 9/2007, do 13 de xuño, de subvencións de Galicia, e as Bases de execución do orzamento xeral da Deputación do ano 2022. A Coruña, 31 de xaneiro de 2022. O presidente A secretaria Valentín González Formoso Amparo Taboada Gil